
SNTL:N HALLITUKSEN LAUSUNTO 


SNTL:n hallitus ehdotti kv. maaliskuun 29. päivänä 
Kiinan Kansantasavallan hallitukselle, että ryhdyttäisiin 
viivyttelemättä käytännöllisiin toimenpiteisiin tilanteen 
normalisoimiseksi Neuvostoliiton ja Kiinan rajalla. Lau- 
sunnossaan se kehotti KKT:n hallitusta pidättymään 
sellaisista teoista rajalla, jotka saattaisivat mutkistaa ti- 
lannetta, kuten kävi Damanskin saaren seudulla, sekä 
ratkaisemaan erimielisyydet, jos niitä herää, rauhallises- 
sa tilanteessa ja neuvotteluteitse. 

Neuvostohallitus ehdotti uudistettavaksi neuvottelut 
rajalinjan täsmentämiseksi sen eri lohkoilla, jotka neu- 
vottelut olivat alkaneet vuonna 1964 Pekingissä ja jotka 
Kiinan osapuoli oli keskeyttänyt. Neuvostoliittolainen 
osapuoli mainitsi SNTL:n ja KKT:n edustajain ensimmäi- 
sen tapaamisen mahdolliseksi päivämääräksi huhtikuun 
15. päivän tai "jonkin toisen Kiinan osapuolelle sopi- 
van mahdollisimman läheisen ajan”. 

Kv. toukokuun 24. päivänä Kiinan Kansantasavallan 
hallitus antoi vastauksensa. Siitä näkyy, että KKT:n hal- 
litus on suostuvainen ehdotukseen neuvottelujen pitä- 
misestä, ilmoittaa valmiutensa sopia niiden ajasta ja 


3 


paikasta diplomaattisia teitä ja sanoo vastustavansa so- 
tavoimien käyttämistä. k 
Näin ollen saattaisi tuntua siltä, että neuvottelupöy- 
dän ääreen on tie avautumassa. A 
Neuvostoliiton ja KKT:n suhteiden nykyinen kärjisty- 
minen johtuu yksinomaan kiinalaisen osapuolen toimis- 
ta. Jos Kiinan hallitus tulee samoin pitämään lähtökoh- 
tana — välttämättömyyttä — 'ylläpitää normaalisuhteita 
SNTL:n ja KKT:n välillä, toistensa sisäisiin asioihin puut- 
tumattomuuden periaatteen tunnustamista ja alueelli- 
sen eheyden ja koskemattomuuden kunnioittamista, 
niin tilanne rajalla tulee jälleen normaaliksi. Tapahtu- 
main tälläinen kehitys vastaisi neuvostokansan perus- 
etuja ja myös Kiinan kansan etuja, mistä olemme var- 


moja. 


Neuvostohallituksen mielestä neuvotteluille ei suin- 
kaan luo suotuisaa ilmapiiriä se tosiasia, että KKT:n hal- 
lituksen lausunnossa esitetään Neuvostoliitolle useita 
moitteita ja vaatimuksia, joilla ei ole mitään pohjaa ja 
joiden tarkoituksena on vain lisätä Kiinan osapuolen 
aikaisemmin luomiin vaikeuksiin uusia. 4 

Kiinalainen osapuoli on nähtävästi päättänyt antaa 
arvionsa eräistä Venäjän ja Kiinan välisten suhteiden 
historiaan kuuluvista tosiasioista siinä toivossa; että ta- 
hallisten vääristelyjen avulla luodaan kiinalaiselle osa- 
puolelle toivottu käsitys, joka kuitenkaan ei vastaa jo 
dellista käsitystä siitä, miten rajat 'maittemme välillä 
muodostuivat. = 

Tällöin nostetaan jälleen etualalle kysymys niin sano- 
tuista "epätasa-arvoisista sopimuksista”, kuten KKT:n 
hallitus nimittää niitä sopimuksia, jotka määrittelevät 


4 


Neuvostoliiton ja Kiinan Kansantasavallan nykyisen ra- 
jan. Keksityllä tekosyyllä viime vuosisatojen "epäoikeu- 
denmukaisuuksien” poistamisesta Kiinan hallitus yrittää 
perustella vaatimuksensa niihin puolitoista miljoonaa 
neliökilometriä käsittäviin alueisiin, jotka ikimuistoisista 
ajoista ovat kuuluneet Neuvostoliitolle. 4 

Kiinan hallitus haluaisi ottaa SNTL:n ja KKT:n välillä 
käsittelyn kohteeksi ei rajalinjan täsmentämistä, josta oli 
kysymys vuoden 1964 neuvotteluissa, vaan ryhtyä kä- 
sittelemään kysymystä Kiinan ja Neuvostoliiton uudesta 
rajasta siitä näkökulmasta, mistä kiinalainen osapuoli 
tulkitsee nykyään historiaa ja sopimuksia. 

On mahdoton olla kohdistamatta huomiota siihen, 
että Kiinan nykyisessä ulkopolitiikassa ja propagandas- 
sa on erittäin suuri sija muihin valtioihin kohdistetuilla 
aluetavoitteluilla. Kiinan johtajat havittelevat nykyään 
maita, joilla joskus menneisyydessä kiinalaiset valloit- 
tajat olivat käyneet tai olivat aikoneet käydä. 

Tämäntapainen propaganda ei ole alkanut tänään 
eikä eilen. Se alkoi vähitellen — entisaikojen feodaa- 
lien valloituspolitiikan ylistelemisestä, jo vuoden 1949 
jälkeen alkaneesta oppikirjojen ja karttojen julkaisemi- 
sesta, joissa muiden valtioiden useat alueet osoitettiin 
kuuluvaksi Kiinalle. Sittemmin aluevaatimuksia alettiin 
esittää virallisesti. 

60-luvulta lähtien kohdistettiin ekspansiopyyteitä 
avoimesti myös Neuvostoliiton suuntaan. Manipuloiden 
omavaltaisesti historian tiedoilla tai sellaisten puuttumi- 
sella, kiinalainen osapuoli yrittää hinnalla millä hyvänsä 
luoda niin sanotun aluekysymyksen SNTL:n ja KKT:n 
välille sekä asettaa epäilyksen alaiseksi niiden välisen 
rajan. Tällainen asianhaara pakottaa meidät valaisemaan 
kysymyksen tosiasiallista puolta. 

Kuten neuvostohallituksen maaliskuun 29. päivänä 

antamassa lausunnossa sanotaan, Neuvostoliiton ja Kii- 
nan raja on pitkällisen historiallisen kehityksen tulos. 
Niihin aikoihin, jolloin Venäjän valtion ja Kiinan keski- 
näissuhteita alettiin vasta pystyttää, oli niiden välillä 
laajoja, vähän asuttuja tai käytännöllisesti katsoen ko- 
konaan asumattomia puoliaavikkoja ja taigaseutuja. 
Niihin aikoihin Kiinan pohjoisena valtiorajana oli mm. 
noin 4.000 kilometrin pituinen Kiinan muuri, joka kuten 
tiedetään = sijaitsee 1.000 kilometrin päässä 
Amur- ja Ussurijoesta lounaaseen. 

Siihen aikaan, jolloin venäläiset uudisasukkaat asei- 
tuivat XVII vuosisadan alkupuoliskolla Amurin varrelle, 
Mantsuria oli Kiinasta riippumaton valtio ja siellä asui 
kansa, joka etnillisesti oli kokonaan erilainen kuin kii- 
nalaiset (hantsit). Vieläpä Kiina itse menetti juuri tuolla 
kaudella itsenäisyytensä ja siitä tuli osa Mantsurian 
valtiota sen jälkeen, kun mantsulaiset olivat valloit- 
taneet Pekingin (vuonna 1644) ja alistaneet Kiinan kan- 
san Tsinin dynastian herruuteen. Aina XIX vuosisadan 
lopulle asti MantSuria oli tosiasiallisesti erillinen muo- 
dostelma — keisarien läänitysalue, jossa kiinalaisilta oli 
kielletty asuminen ja taloustoiminnan harjoittaminen. 

XVII vuosisadan lopulla MantSurian keisari Kansy 
järjesti useita sotaretkiä Albazinin voivodikunnan ve- 
näläisiä siirtolaisasukkaita vastaan Amurilla. MantSuria- 
laisten sotapäälliköiden keisarille osoittamassa selos- 
tuksessa sanotaan tämän johdosta: . Maat, jotka 
sijaitsevat useiden tuhansien lien laajuudella koillisessa 
ja jotka aikaisemmin eivät kuuluneet Kiinalle, ovat tul- 
leet teidän omistukseenne.” Nämä Venäjälle kuuluneet 
maat olivatkin jonkin aikaa mantsulaisten valloittajain 
hallussa. 

Mantsurian hallitsijat valloittivat XVII vuosisadan lo- 
pulla ja XVIII vuosisadan alussa Mongolian, hävittivät 


runsaan 

Oirattien Dzhungarin kaanikunnan tuhoten toista miljoo- 
naa ihmistä — suurimman osan sen väestöstä sekä alis- 
tivat valtaansa Itä-Turkestanissa (KaSgaria) sijainneen 
Uigurien valtion. Tällä keinoin Tsinin keisarien haltuun 
joutui laajoja alueita, joita nykyäänkin nimitetään 
Sintszjaniksi, mikä käännettynä merkitsee "uutta rajaa”, 
ja jossa asuu uigureja, kanahkeja, kirgiiseja, dungaaneja 
ja muita kansallisuuksia. Samaan aikaan mantsulais-kii- 
nalainen ekspansio kulki lounais- ja eteläsuuntiin. 

Sellainen on todellisuus, jos pysytellään reaalisten to- 
siasioiden pohjalla eikä suhtauduta niihin mielivaltaises- 
ti. Tsinin Kiina ei suinkaan ollut jonkinlaisen ulkopuo- 
lisen aggression kohteena. Mantsulaiset ja kiinalaiset 
keisarit, jotka istuivat Kiinan kansan harteilla, harjoitti- 
vat aktiivisesti ryöväys- ja siirtomaapolitiikkaa, liittäen 
maa-alueisiinsa pala palalta muiden maiden ja kansojen 
alueita. Kiinan alueiden muovautumisprosessia nykyis- 
ten rajojen puitteissa seurasi sorrettujen kansallisuuk- 
sien pakollinen assimiloiminen ja ftyysillinen tuhoami- 
nen. Mutta nykyiset Kiinan historian Kuvaajat etsiväi 
keisarien ja mandariinien teoista vain "argumentteja" 
ekspansioaikeittensa puolustelemiseksi. 

Useita sukupolvia sitten muodostunut Neuvostoliiton 
ja Kiinan raja on heijastunut ja heijastaa tosiasiallisesti 
sitä, miten näiden kahden valtion kansat asettuivat 
asumaan luonnollisten vuori- ja jokirajojen varsille. Tä- 
mä raja on koko pituudeltaan muotoiltu juridisesti tar- 
koin ja selvästi sopimuksissa, pöytäkirjoissa ja kartoissa. 
Aigunin sopimuksen, joka sääti Amurjoella kulkevan 
rajan, allekirjoittivat toukokuun 16. päivänä 1858 Aigu- 
nin kaupungissa Venäjän valtion valtuutettu kenraali- 
kuvernööri N. Muravjov ja Daitsinin ('Suuren Tsinin”) 
valtion valtuutettu Heiluntszjanin ylipäällikkö 1-Shan. 
Sitä paitsi tämä sopimus, kuten sen johdannossa sano- 

taan, solmittiin... "kummankin valtion yhteisestä sopi- 
muksesta, niiden suuren, ikuisen ja keskinäisen ystävyy- 
den nimessä sekä alamaisten hyödyksi...” Sopimus 
vahvistettiin keisarin kesäkuun 2. päivänä 1858 anta- 
malla määräyksellä ja Venäjä ratifioi sen heinäkuun 8. 
päivänä 1858. , 

Tjantszinin sopimuksen allekirjoitti kesäkuun 1. päi- 
vänä 1858 Tjantszinin kaupungissa Kiinassa toiminut Ve- 
näjän keisarillinen komissaari Putjatin ja korkea-arvoinen 
täysivaltainen kiinalainen virkamies Hua Shan. Sopimus 
edellytti, että kummankin hallituksen luottamushenkilöt 
tulevat viivyttelemättä tutkimaan paikanpäällä määrit- 
telemättömät rajalohkot Venäjän ja Kiinan välillä, ja so- 
pivat rajalinjasta. "Sen jälkeen kun raja on määritelty”, 
sanotaan Tjantszinin sopimuksessa edelleen, "tullaan 
laatimaan. tarkat selonteot ja kartat rinnakkaisalueista, 
jotka tulevatkin olemaan kummallekin hallitukselle tule- 
vaisuudessa kiistattomina raja-asiakirjoina."' 

Tämän sopimuksen toteuttamiseksi solmittiin marras- 
kuun 2. päivänä 1860 Pekingissä sopimus, joka vahvisti 
aikaisemmin Aigunissa ja Tjantszissa aikaansaadut sopi- 
mukset sekä määritteli rajan Ussuri-joella. Pekingin so- 
pimuksen «allekirjoittivat Venäjän valtion valtuutettu 
N. lgnatjev ja Daitsinin valtion valtuutettu "prinssi Gun 
nimeltään 1-Sin. Kumpikin osapuoli vahvisti Pekingin 
sopimuksessa, että se solmittiin "...kahden valtakun- 
nan —keskinäisystävyyden suuremmaksi | lujittamiseksi, 
kauppasuhteiden kehittämiseksi ja väärinkäsitysten vält- 
tämiseksi . ..” Tähän sopimukseen liitettiin vuonna 
1861 sen elimellisenä osana pöytäkirja karttojen vaih- 
dosta ja rajalinjan kuvauksesta Ussurin seudulla. 

Kaikki mainitut sopimukset, kuten muutkin asiakirjat, 
jotka määrittelevät Neuvostoliiton ja Kiinan välisen ra- 
jan, - ovat nykyäänkin voimassa kummankin maan val- 

tioiden välisinä sopimuksina. Koska tätä on mahdoton 
kieltää, yrittää kiinalainen osapuoli kylvää epäilyjä mai- 
nittujen juridisten asiakirjojen laillisuudesta, jopa suo- 
rastaan vääristelee niitä. 

KKT:n hallituksen lausunnossa väitetään, että muka 
vuoden 1860 Pekingin sopimukseen liitetty kartta, joka 
osoittaa rajalinjan, oli "tsaarin Venäjän yksipuolisesti 
laatima”. Tämä on suoranaista valhetta. Itse asiassa pöy- 
täkirjan karttojen vaihdosta allekirjoittivat kesäkuun 16. 
päivänä 1861 yhtäältä Venäjän valtion täysivaltaiset 
komissaarit P. Kozakevits ja K. Budogosski ja toisaalta 
Daitsinin valtion täysivaltaiset komissaarit Tshen Tsi ja 
Tszin Tshun. Se vahvistettiin Venäjän ja Kiinan nimessä 
virallisilla sineteillä. 

Pöytäkirjassa sanotaan, että "karttojen ja kuvausten 
kaikkien kappaleiden lopullisen tarkistuksen jälkeen” 
(kysymys on nimenomaan "venäjän ja mantsun kielellä 
laaditusta kahdesta rajalinjakartasta, jotka ovat liitteenä 
Pekingin sopimukseen” ja "samaten Ussurista merelle 
ulottuvan rajan neljästä kartasta ja kuvauksesta”) "ne 
todettiin aivan yhdenmukaisiksi””. Edelleen pöytäkirjas- 
sa sanotaan, että "Venäjän valtion ensimmäinen komis- 
saari antoi Daitsinin valtion ensimmäiselle komissaarille 
yhden venäjänkielisen ja mantsunkielisen kappaleen 
seikkaperäisestä rajakartasta ja ottaessaan kartan Dait- 
sinin valtion ensimmäinen komissaari antoi vuorostaan 
Venäjän komissaarille samoilla kielillä laaditun samanlai- 
sen kartan. Samalla tavalla vaihdettiin muutkin neljä 
karttaa, joissa oli kuvattu Ussurilta merelie ulottuva ra- 
ja”. Jokaisessa kartassa oli leima sekä venäläisten ja kii- 
nalaisten edustajien allekirjoitukset. Mutta vastoin asia- 
kirjoissa vahvistettuja tosiseikkoja KKT:n hallitus on 
väittänyt, että kartat oli laadittu jonkinlaisessa yksipuo- 
lisessa "järjestyksessä". | 


Kiinan hallituksen lausunnossa sanotaan, että Damans- 
kin saari "on ammoisista ajoista ollut Kiinan aluetta” ja 
Ussuri-joki oli vuoteen 1860 asti "Kiinan sisäjoki””. Mutta 
historialliset tosiasiat puhuvat tässäkin aivan toista. Ku- 
ten ylempänä todettiin, Kiinan varsinaisen valtion poh- 
joisraja kulki suurta Kiinan muuria myöten aina siihen 
asti, kun mantsulaiset valloittivat Kiinan, eikä se millään 
tavoin koskettanut Ussuri-jokea. MantsSulaiset asuivat 
siihen aikaan Ljaodunin niemimaan ja Liauho-joen 
alueella, ts. yli 800 kilometriä etelään ja lounaaseen 
Amur- ja Ussuri-joista. Imperiuminsa pohjoisrajat man- 
tsulaiset määrittelivät XVII vuosisadan 70-luvun lopulla 
ja 80-luvun alussa niinsanotulla ''pajupalissadilla” — 
Mukdenin lähellä kulkeneella linnoitusten ja vartiosto- 
jen linjalla. Tätä linjaa vartioivat rajavartiolaiset ja Man- 
tsurian alamaisten matkat ”palissadin” ulkopuolelle 
katsottiin ulkomaanmatkoiksi, mitä muun muuassa todis- 
taa ”Batsi Tuntshzhi Tshutszi" — tunnettu kiinalainen 
historiallinen kuvaus MantSurian imperiumin asevoi- 
mista. Mainitun ”palissadin'" jätteitä voidaan nähdä vie- 
lä nytkin. Näin ollen Ussuri ei voinut olla eikä ollut 
mantsulaistenkaan ”sisäjokena”. 

Tsaari-Venäjän ja Tsinin MantSurian—Kiinan impe- 
riumin valtiollinen rajankäynti Primorjessa tapahtui XIX 
vuosisadan toisella puoliskolla. Pekingin sopimus vuo- 
delta 1860 määritteli Ussuri-joen Venäjän ja Kiinan raja- 
joeksi, sitä paitsi sopimukseen vuonna 1861 liitetyn 
pöytäkirjan mukaisesti "rajalinja" jokien kohdalla on 
kartalla merkitty punaisella viivalla. Damanskin saaren 
alueella viiva on vedetty välittömästi Kiinan rannikkoa 
pitkin ja siten tämä saari, joka on "rajalinjan" neuvos- 
tiliittolaisella puolella, kuuluu Neuvostoliittoon eikä 
Kiinaan. 

On yleisesti tunnettua, että kansainvälisessä oikeu- 

dessa ei ole normia, joka automaattisesti määrittelisi 
rajan kulkemaan rajajokien tärkeimmän kulkuväylän 
keskeltä. Vastaavia sopimuksia solmiessa valtiot mää- 
rittelevät rajan niille sopivammalla tavalla ottaen huo- 
mioon kaikki siihen liittyvät seikat. Valtionvälisistä suh- 
teista löytyy esimerkkejä, jolloin raja on määritelty kul- 
kevaksi joen rantaa eikä vesiväylää pitkin. Costa Rican 
ja Nicaraguan sopimus vuodelta 1858 määrää, että ra- 
jalinja kulkee San-Juan-joen oikeata rantaa pitkin ja 
"Nicaraguan tasavalta omistaa täydellisesti tämän joen 
ja sillä on suvereeninen lainkäyttövalta siihen nähden”. 
Muidenkin maiden sopimuksissa on samalla tavalla 
määritelty jokirajoja. 

Venäläis-kiinalainen Pekingin sopimus vuodelta 1860 
on yksi sellainen esimerkki. Sen tunnustaminen, ettei 
rajalinjan tarvitse ehdottomasti kulkea kulkuväylää 
pitkin, on heijastanut myös Neuvostoliiton ja Kiinan so- 
pimuksessa liikennejärjestyksestä rajoilla, joka solmit- 
tiin vuonna 1951. Sopimuksen ensimmäisessä pykälässä 
sanotaan, että kummankin osapuolen laivat saavat ra- 
joilla kulkea perusvesiväylää pitkin, "riippumatta siitä, 
missä valtionraja kulkee”. 

Pekingin neuvotteluissa vuonna 1964 neuvostoliitto- 
lainen osapuoli sanoi olevansa valmis ottamaan huo- 
mioon kiinalaisen osapuolen toivomukset sen vedotes- 
sa Kiinan rannikkoväestön kiinnostuneisuuteen ja sopi- 
maan siitä, että SNTL:n ja KKT:n rajalinjalla tulee kul- 
kemaan Amur- ja Ussuri-jokia myöten molemminpuo- 
listen myönnytysten perustalla sillä ehdolla, että kiina- 
lainen osapuoli on omasta puolestaan valmis tunnus- 
tamaan neuvostoväestön edut rajan eräillä lohkoilla. 
Tämä olisi järkevä sopimus, joka perustuisi osapuolten 
pyrkimykseen poistaa jännittyneisyys ja ylläpitää rau- 
hallista tilannetta rajalla. 


Silloin ei päästy sopimukseen, sillä kiinalaiset edus- 
tajat vaikeuttivat neuvotteluja esittämällä perustelemat- 
tomia alue- ja muita vaatimuksia, jotka asettivat kyseen- 
alaiseksi sekä nykyisen rajalinjan että kaikki Neuvosto- 
liiton ja Kiinan rajaa määrittelevät sopimukset. 

KKT:n hallituksen lausunnossa tv. toukokuun 24. päi- 
vältä väitetään, että vastoin "sopimusta Kiinan ja Ve- 
näjän valtionrajasta Kasgarin alueella” vuodelta 1884 
jälkimmäinen on muka miehittänyt yli 20.000 neliökilo- 
metriä Kiinan aluetta. Mutta pöytäkirjalla toukokuun 22. 
päivältä 1884 ei ole mitään suhdetta Pamirin alueeseen, 
jota kiinalainen osapuoli kosketielee, siitä voi vakuui- 
tautua jokainen, joka ottaa mainitun pöytäkirjan tarkas- 
tettavakseen. Venäjän ja Kiinan komissaarit määrittelivät 
missä raja tulee kulkemaan Tianshan-vuorten alueella 
Venäjän entisen Ferganan alueen ja kiinalaisen Kasga- 
rin alueen välillä Bedelin solasta Uz-Belin solaan ylet- 
tyvällä lohkolla ja neuvottelujensa päätyttyä allekirjoit- 
tivat yllämainitun pöytäkirjan toukokuun 22. päivältä 
1884. Rajankäynti Pamirilla toteutettiin vaihtamalla noot- 
teja vuonna 1894, jolloin osapuolet sopivat siitä, ”ettei- 
vät tule ylittämään niitä asemia, joissa silloin olivat” 
Pamirilla Sarykolskin harjanteella. Tämä raja, eikä mi- 
kään muu, on ollut olemassa tähän asti. 

Tunnettujen tosiseikkojen valossa tuntuvat kerrassaan 
järjettömiltä väitteet siitä, että Kiinan läntinen raja 
"kulkee Balhas-järveä pitkin”. Venäläisiä linnoituksia 
ja asutuskeskuksia perustettiin Ylä-lrtysille jo XVIII 
vuosisadan alussa. Kazahilaiset heimot tulivat Pohjois- 
ja Itä-Kazakhstanissa Venäjän alamaisiksi jo vuosina 
1731 ja 1740. 

Sinä aikana Mantsurian Tsinin imperiumi valloitti 
Keski-Aasiaa, nykyisen Sintszjanin aluetta, tukahdutti 
oiratien, uigurien, kazahien ja muiden Dzhungarian ja 

Itä-Turkestanin alueilla asuneiden kansojen vastarintaa. 
Tsinin anastamien alueiden länsiraja oli monen sadan 
kilometrin päässä Balhas-järvestä. 

Vallattuaan Dzhungarian vuonna 1758 mantsulaiset 
alkoivat aika ajoittain suorittaa ryöstöretkiä kazahien ja 
kirgiisien paimentolaisleireihin. Tsinin imperiumilla ei 
ollut minkäänlaisia sotilas- eikä siviilivallan elimiä Ka- 
zakhstanissa eikä Keski-Aasian nykyisten sosialististen 
neuvostotasavaltojen muilla paikkakunnilla puhumatta- 
kaan siitä, ettei täällä ole koskaan asunut Mantsurian 
tai Kiinan siviiliväestöä. 

Näin ollen historalliset tosiseikat näyttävät, ettei Kii- 
nan länsiraja kulkenut Gansun ja Sytshuanin maakuntia 
kauemmaksi eikä ole koskaan ylettynyt Balhas-järvelle. 


Lausunnossaan tv. maaliskuun 29. päivältä Neuvosto- 
hallitus jo kosketteli kysymystä Neuvostoliiton suhtees- 
ta eriarvoisiin sopimuksiin ja kiinalaisen osapuolen yri- 
tyksiä harhauttaa yleinen mielipide tässä kerrassaan 
selvässä kysymyksessä. 

Heti Lokakuun Suuren sosialistisen vallankumouksen 
jälkeen leniniläisillä dekreeteillä mitätöitiin kaikki eri- 
arvoiset ja salaiset sopimukset, jotka tsaarin Venäjä 
oli solminut ulkovaltioiden, muun muuassa Kiinan kans- 
sa. Tämä neuvostovaltion askel ilmensi sen päättävyyttä 
kehittää ystävällisiä, tasavertaisia ja keskinäiseen kun- 
nioitukseen pohjautuvia suhteita, kaikkiin maihin, siinä 
luvussa Kiinaan. 

VSFNT:n hallituksen vetoomuksessa Kiinan kansalle 
sekä Etelä- ja Pohjois-Kiinan hallituksille heinäkuun 25. 
päivältä 1919 sanottiin, nimenomaan millaisia Venäjän 

ja Kiinan välisiä sopimuksia neuvostohallitus piti eriar- 
voisina. | 

Mitätöidyksi julistettiin ne sopimukset, jotka koskivat 
vaikutuspiirejä Kiinassa, eksterritoriaalisuuden oikeuksia 
ja konsulaarista lainkäyttöä, toimilupia Kiinan alueella, 
niiden sotaverojen venäläisestä osuudesta, jotka impe- 
rialistiset maat tyrkyttivät Kiinalle "boksarikapinan" tu- 
kahduttamisen jälkeen. Neuvosto-Venäjä kieltäytyi kai- 
kista tämänkaltaisista sopimuksista riippumatta siitä, 
oliko ne solmittu Kiinan kanssa tai kolmansien maiden 
kanssa Kiinan suhteen. 

Nämä ehdotukset vahvistettiin VSFNT:n ulkoasiain 


kansankomissariaatin nootissa syyskuun 27. päivältä. 


1920, jossa korostettiin, että neuvostohallitus tulee järk- 
kymättä noudattamaan vuoden 1919 heinäkuun 25. päi- 
vän vetoomuksessa esitettyjä periaatteita ja asettaa ne 
perustaksi Kiinan ja Venäjän ystävämieliselle sopimuk- 
selle. 

Eriarvoisten sopimusten mitätöiminen vahvistettiin ju- 
ridisesti sopimuksella toukokuun 31. päivältä 1924 ylei- 
sistä periaatteista SNTL:n ja Kiinan tasavallan kysymys- 
ten järjestämiseksi. 

Vuoden 1919 vetoomuksessa kuten myöskään Neu- 
vostoliiton ja Kiinan Kansantasavallan vuoden 1924 so- 
pimuksessa ei ollut eikä voinut olla määräystä siitä, että 
Neuvostoliiton ja Kiinan nykyistä rajaa määrittelevät 
sopimukset kuuluvat eriarvoisiin tai salaisiin sopimuksiin. 
Luonnollisesti ei ollut myöskään kysymystä niiden mi- 
tätöimisestä tai tarkistamisesta. ) 

KKT:n johtajat ovat itse aina viime aikoihin asti ko- 
rostaneet, että neuvostovaltio peruutti Kiinan kanssa 


solmitut eriarvoiset sopimukset. Mao Tse-tung sanoi Kii- 


nan KP:n VII edustajakokouksessa vuonna 1945 ja taas 
toisti joulukuun 16. päivänä 1949, että "Neuvostoliitto 

ensimmäisenä kieltäytyi eriarvoisista sopimuksista ja sol- 
mi Kiinan kanssa uudet tasa-arvoiset sopimukset”. Mut- 
ta nyt, Kiinan lausunnosta päätellen, ne, jotka määritte- 
levät Kiinan politiikan, eivät anna etusijaa eriarvoisista 
sopimuksista lopun tehneille leniniläisille dekreeteille, 
vaan Tshingis kanin, Kansin ja muiden feodaalien sota- 
retkille, joita ylistetään "suurina kiinalaisina valtiomiehi- 
nä ja "'sotapäällikköinä”. 

Antaakseen totuuden leiman väitteilleen Kiinan ja 
Venäjän rajaa koskevien sopimusten "epätasa-arvoisuu- 
desta”" Kiinan hallitus on jopa ryhtynyt vääristelemään 
sitaatteja marxismin-leninismin klassikkojen teoksista. 
Kiinan hallitus luovii vapaasti historiallisista teoksista 
femmatuilla lausunnoilla, jotka on suunnattu tsaari-Ve- 
näjän politiikkaa vastaan. Esim. sitaatti V. 1. Leninin kir- 
joituksesta "Kiinan sota”, jossa tuomitaan tsarismin osal- 
listuminen muiden imperialististen valtioiden kanssa 
"boksarikapinan" (kansankapina v. 1900) tukahduttami- 
seen, esitetään "todisteena" teesistä, että ”epätasa-ar- 
voisia”" olivat Aigunin ja Pekingin sopimukset, jotka oli 
solmittu 40 vuotta ennen Leninin kirjoitusta ja joista 
V.I. Lenin ei maininnut sanaakaan. 

On yleisesti tunnettua, että suoritettuaan Lokakuun 
Suuren = sosialistisen vallankumouksen vuonna 1917, 
Neuvostoliiton kansat ja neuvostohallitus eivät ainoas- 
taan tehneet loppua tsaari-Venäjän hallituksen Idän 
kansoihin kohdistamasta sortopolitiikasta, vaan historial- 
lisilla teoillaan ja käytännöllisellä toiminnallaan antoivat 
ihmiskunnalle esimerkin kerrassaan uudesta luokkapoli- 
tiikasta, joka vastaa kaikkien maiden työtätekevien 
etuja. 

Neuvostovaltion yhdessäkään asiakirjassa eikä V. 1. 
Leninin yhdessäkään lausunnossa lasketa Kiinan rajoja 
koskevia sopimuksia eriarvoisiksi tai sellaisiksi, jotka on 


15 


uudelleen tarkistettava. V. I. Lenin ei ole missään eikä 
koskaan asettanut SNTL:n ja Kiinan rajaa epäilyksen 
alaiseksi. 

Kansamme sankarillisten tekojen aikakirjaan on iki- 
ajoiksi kirjoitettu V. I. Leninin johtama taistelu Neuvos- 
to-Kaukoidän vapauttamiseksi japanilaisista ja muista 
ulkolaisista anastajista. Neuvostoliitto esti MantSuriassa 
kiinalaisten militaristien yritykset hyökätä rajoillemme 
sekä japanilaisten aggression yritykset, jotka halusivat 
kokeilla tahtoamme ja päättävyyttämme suojella sosia- 
listista Neuvostoisänmaatamme. 

KKT:n hallituksen lausunnossa toukokuun 24. päivältä 
ei suinkaan sattumalta vaieta huolellisesti kaikesia siitä, 
mikä koskee kiinalaisen bogdokaanien kansanvastais- 
ta anastuspolitiikkaa. Syrjäyttäen kokonaan luokkasuh- 
teen yhteiskunnallisten ilmiöiden arvioinnissa KKT:n 
hallitus tosiasiassa pyrkii todistamaan, että vain kiina- 
laiset feodaaliset valloittajat ja kansan sortajat ovat ol- 
leet oikeudenmukaisia, kaikki toiset epäoikeudenmu- 
kaisia, ja tekemään sellaisen johtopäätelmän, että tsaa- 
rin itsevaltiuden luhistumisen mukana olisi pitänyt lu- 
histua myös Venäjän valtakunnan rajat. 

Jos hyväksytään KKT:n hallituksen lausunnon vaatima 
periaate, jonka mukaan alueen valtiollisen kuuluvuu- 
den määrittelee muistelmat muinaisista retkistä eikä 
alueen kansa, niin latinalaisen Amerikan pitäisi nähtä- 
västi palata Espanjan kruunun vallan alle ja USA:n 
Ison Britannian alamaiseksi. Aleksanteri Makedonialai- 
sen jälkeläisenä Kreikka voisi kaiketikin vaatia itselleen 
nykyistä Turkkia, Syyriaa, Irania, Intiaa, Pakistania, 
YAT:aa ym. 

Vielä joku aika sitten KKT:n hallituksessa käsitettiin, 
mitä voi tapahtua valtionvälisille suhteille jos kysymys 
asetetaan näin. Lokakuussa 1960 valtioneuvoston pää- 

ministeri Tshzhou Enlai esimerkiksi sanoi, "jos kaikki al- 
kaisivat selvittää kaukaisilta historiallisilta ajoilta juon- 
tuvia tilejä, niin maailmassa syntyisi sekasorto”. Kuten 
nähdään, Kiinassa on nykyään päinvastainen katsonto- 
kanta tässä kysymyksessä. 

Neuvostoliiton ja Kiinan välillä ei tosiasiassa ole min- 
käänlaista alueellista kysymystä. Ei ole ollut eikä voi ol- 
lakaan kysymystä siitä, että neuvostoliittolainen osapuoli 
olisi loukannut nykyistä rajatilannetta, että se olisi ”kaa- 
pannut Kiinan alueita”. Neuvostokansa ja sen asevoimat 
ovat 50 vuotta vartioineet maamme yksiä ja samoja ra- 
joja Amur- ja Ussuri-joilla, Pamirilla ja Tjanshanissa. 
Nämä rajat ovat yhtä koskemattomat kuin ennenkin. Jo- 
kainen yritys loukata neuvostorajaa saa musertavan is- 
kun. 

Neuvostohallitus ei voi sivuuttaa sitä, että KKT:n hal- 
lituksen lausunnossa tv. toukokuun 24. päivältä, kuten 
muuten monessa muussakin KKT:n valtiollisessa asia- 
kirjassa, on lukuisia parjauksellisia sepustuksia ja val- 
heellisia hyökkäyksiä, jotka loukkaavat neuvostovaltio- 
la ja neuvostokansaa. SNTL:n hallitus pitää arvolleen so- 
pimattomana edes kumota moisia sepustuksia. KKT:n 
hallituksen lausunnon lukuisia loukkauksia ja sadatteluja 
voidaan tuskin pitää todisteena kiinalaisen osapuolen 
vilpittömästä tahdosta etsiä rakentavia ratkaisuja kiista- 
kysymyksille. 

Neuvostohallitus ei voi tässä yhteydessä olla kiinnit- 
lämättä huomiota siihen tosiseikkaan, että kiinalaisten 
viranomaisten neuvostorajalla järjestämät provokaatiot 
yhä jatkuvat. Samanaikaisesti KKT:n viralliset toimihen- 
kilöt ja elimet ovat ryhtyneet hillittömään neuvostovas- 
taiseen kampanjaan, joka on nykyään vyörynyt Kiinan 
kaupunkeihin ja kyliin. On päästetty liikkeelle Kiinan 
koko propagandakoneisto, minkä tarkoituksena on liet- 

soa neuvostovastaista mielialaa ja vakuuitaa Kiinan 
väestölle, että Neuvostoliitto haluaa muka hyökätä Kii- 
naan. Moisten väitteiden järjettömyys on silminnähtä- 
vää. Kaikki rehelliset ihmiset tietävät, että neuvostokan- 
sa tekee rauhanomaista luovaa työtä, rakentaa kommu- 
nismia, ettei se ole hyökännyt eikä aio hyökätä kenen- 
kään kimppuun. 


SNTL:n politiikka Kiinan kansan suhteen on ollut 
ja on muuttumaton; se rakentuu pitkäntähtäimen näkö- 
alan perustalle. Me muistamme, että Neuvostoliiton ja 
Kiinan kansojen perusedut käyvät yhteen. Neuvosto- 
liitto kannattaa hyvää naapuruutta ja ystävyyttä Kiinan 
kanssa, kaiken sen poistamista, mikä voi vaikeuttaa 
kahden valtiomme suhteita. Niille jotka kylvävät eripu- 
raisuutta Kiinan ja Neuvostoliiton kansojen välille, neu- 
vostohallitus asettaa vastapainoksi leniniläisen interna- 
tionalistisen ystävyys-, yhtenäisyys- ja yhteistyöpolitii- 
kan. Sosiaalisen ja kansallisen vapautuksen puolesta 
esiintyvien rauhantahtoisten voimien yhtenäisyys on ta- 
keena niiden voitoille imperialismin uhkailuja ja suora- 

isia hyökkäilyjä vastaan. 

a snaso alin on moneen kertaan ehdottanut 
KKT:n hallitukselle suhteiden normalisointia maitten 
välillä. Tämä kysymys on asetettu kiinalaiselle osapuo- 
lelle useita kertoja, muun muuassa helmikuussa 1965 ja 
maaiiskuussa 1966, jolloin ehdotettiin kaksipuolisia 
korkean tason tapaamisia kiistakysymysten seikkaperäi- 
stä käsittelyä varten. jar. 

SNTL:n hallitus ehdotti maaliskuun 29. päivän lau- 
sunnossaan, että uudistettaisiin neuvonpidot Neuvosta- 
liiton ja KKT:n edustajien kesken rajalinjan tarkistami- 

seksi sen eri lohkoilla, pitäen lähtökohtana voimassa- 
olevia rajasopimuksia. Nyt se vahvistaa jälleen ehdo- 
tuksensa neuvonpitojen järjestämisestä ja luonnollises- 
tikin ilman mitään ennakkoehtoja. 

Neuvostoliittolainen osapuoli on sillä kannalla, että: 
todettaisiin osapuolten yksimielisyys niistä rajalohkoista, 
joiden suhteen ei ole erimielisyyksiä; niillä erillisillä ra- 
jalohkoilla, joista on erimielisyyksiä, päästäisiin rajalin- 
jasta ymmärtämykseen sopimusasiakirjojen pohjalla käy- 
tävien keskinäisten neuvonpitojen avulla; niiliä lohkoil- 
la, missä on tapahtunut luonnonmuutoksia, pidettäisiin 
rajalinjan määrittelyssä lähtökohtana voimassaolevia so- 
pimuksia noudattamalla keskinäisten myönnytysten ja 
paikallisen väestön näitä alueita kohtaan osoittaman ta- 
loudellisen kiinnostuksen periaatetta; todettaisiin: sopi- 
mukseen pääsy allekirjoittamalla osapuolten taholta 
vastaavat asiakirjat. 

Neuvostoliittolainen osapuoli on suostuvainen KKT:n 
hallituksen näkökantaan siitä, että "sellaisten edellytys- 
ten vallitessa, jolloin pohjaksi otetaan Neuvostoliiton 
ja Kiinan nykyrajaa koskevat sopimukset, voidaan sal- 
lia tarpeellinen säännöstely rajan eri kohdissa pitäen 
lähtökohtana tasavertaisella perustalla tapahtuvien neu- 
vonpitojen, keskinäisymmärtämyksen ja keskinäisten 
myönnytysten periaatteita”. 

+ SNTL:n hallitus pitää lähtökohtana sitä, että jo ny- 
kyään asiallisen ja rakentavan ilmapiirin luomiseksi ky- 
symysten käsittelylle tulevissa neuvonpidoissa on sul- 
jeitava pois kaikki se, mikä saattaisi olla esteenä pää- 
määrän saavuttamiselle. Tämän yhteydessä Neuvosto- 
hallitus suhtautuu ymmärtämyksellä KKT:n hallituksen 
lausunnon sisältämiin käsityksiin, että osapuolet vält- 
täisivät rajaselkkauksia, että rajavartijat eivät velvolli- 
suuksia suorittaessaan turvautuisi aseisiin, eivät avaisi 

tulta toisiaan kohti, vaan ratkaisisivat nykyisen valtakun- 
nanrajan vartioinnin kulussa heräävät kysymykset rau- 
hanomaisin keinoin. Samassa määrin osapuolten on lo- 
petettava kertakaikkiaan rajanloukkaukset, perusteltai-- 
siinpa niitä millä tahansa. Neuvostoliittolaiset rajavar- 
tijat ja siviilihenkilöt noudattavat tiukasti tätä järjestystä. 
SNTL:n hallitus ilmaisee toivomuksenaan, että myös kii- 
nalaisille rajavartijoille ja siviilihenkilöille annetaan vas- 
taavat ohjeet. 

Neuvostohallitus ehdottaa, että vuonna 1964 keskey- 
tyneet neuvonpidot uudistettaisiin Moskovassa lähim- 
pien kahden—kolmen kuukauden sisällä. Konkreettises- 
ta aikamäärästä voitaisiin sopia diplomaattista tietä. 
Neuvostohallitus nimittää neuvonpitoihin neuvostoval- 
tuuskunnan johtajaksi SNTL:n täysivaltaisen edustajan, 
varaministerin arvoluokan omaavan P. I. Zyrjanovin. 

Neuvostohallitus odottaa, että KKT:n hallitus tiedottaa 
lähiaikana, ovatko mainitut ehdotukset neuvonpitojen 
aikamäärästä ja paikasta sille sopivat. 

Jos KKT:n hallitus on valmis tilanteen normalisoimi- 
seen Neuvostoliiton ja Kiinan rajalla, on tie siihen 
avoinna. 

Kesäkuun 13. päivänä 1969 


* * * 


Neuvostohallituksen lausunto luovutettiin Kiinan Kan- 
- santasavallan hallitukselle KKT:n Moskovan suurlähe- 
tystön välityksellä. 

